CELEX: 32019D2252
Language: hr
Date: 2019-12-17 00:00:00
Title: Odluka Komisije (EU) 2019/2252 оd 17. prosinca 2019. o predloženoj građanskoj inicijativi pod nazivom Stop Finning – Stop the trade (Stop rezanju peraja – stop trgovini) (priopćeno pod brojem dokumenta C(2019) 9203) (Vjerodostojan je samo tekst na engleskom jeziku)

30.12.2019   
               
               
                  HR
               
               
                  Službeni list Europske unije
               
               
                  L 336/312
               
            
         ODLUKA KOMISIJE (EU) 2019/2252
         оd 17. prosinca 2019.
         o predloženoj građanskoj inicijativi pod nazivom „Stop Finning – Stop the trade” (Stop rezanju peraja – stop trgovini)
         (priopćeno pod brojem dokumenta C(2019) 9203)
         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (1), a posebno njezin članak 4.,
         budući da:
         
                     (1)
                  
                  
                     Predmet predložene građanske inicijative pod nazivom „Stop Finning – Stop the trade” (Stop rezanju peraja – stop trgovini) odnosi se na sljedeće: „Iako je uklanjanje peraja na plovilima i u vodama EU-a zabranjeno i obvezno je iskrcavati morske pse s perajama prirodno pričvršćenima uz tijelo, EU je jedan od najvećih izvoznika peraja i važno tranzitno čvorište svjetske trgovine perajama.”
                  
               
                     (2)
                  
                  
                     Ciljevi predložene građanske inicijative odnose se na sljedeće: „EU je bitan akter u iskorištavanju morskih pasa te se zbog nedovoljne učestalosti inspekcijskih pregleda na moru peraje i dalje nezakonito zadržavaju, prekrcavaju ili iskrcavaju u EU-u. Cilj nam je zaustaviti trgovinu perajama u EU-u, uključujući uvoz, izvoz i provoz peraja koje nisu prirodno pričvršćene uz tijelo životinje. Budući da rezanje peraja sprječava djelotvornu provedbu mjera očuvanja morskih pasa, tražimo da se područje primjene Uredbe (EU) br. 605/2013 Europskog parlamenta i Vijeća (2) proširi na trgovinu perajama, tj. da Komisija predloži novu uredbu u kojoj će se izraz „s perajama prirodno pričvršćenima” odnositi i na sve oblike trgovine morskim psima i ražama u EU-u.”
                  
               
                     (3)
                  
                  
                     Ugovorom o Europskoj uniji (UEU) osnažuje se građanstvo Unije i dodatno poboljšava demokratsko funkcioniranje Unije tako što se, među ostalim, predviđa da svaki građanin ima pravo sudjelovati u demokratskom životu Unije putem europske građanske inicijative.
                  
               
                     (4)
                  
                  
                     Stoga bi postupci i uvjeti potrebni za građansku inicijativu trebali biti jasni, jednostavni, prilagođeni korisnicima i razmjerni vrsti građanske inicijative kako bi se potaknulo sudjelovanje građana i Unija učinila pristupačnijom.
                  
               
                     (5)
                  
                  
                     Kad je riječ o predmetu predložene inicijative, pravni akti Unije u svrhu provedbe Ugovorâ mogu se donijeti:
                     
                                 —
                              
                              
                                 radi utvrđivanja odredaba potrebnih za ostvarivanje ciljeva zajedničke ribarstvene politike, na temelju članka 43. stavka 2. Ugovora o funkcioniranju Europske unije (UFEU);
                              
                           
                                 —
                              
                              
                                 radi utvrđivanja okvira za provedbu zajedničke trgovinske politike, na temelju članka 207. stavka 2. UFEU-a.
                              
                           
               
                     (6)
                  
                  
                     Stoga je razvidno da predložena građanska inicijativa ne izlazi iz okvira ovlasti Komisije da podnese prijedlog pravnog akta Unije za provedbu Ugovorâ u skladu s člankom 4. stavkom 2. točkom (b) Uredbe.
                  
               
                     (7)
                  
                  
                     Nadalje, osnovan je građanski odbor i imenovane su osobe za kontakt u skladu s člankom 3. stavkom 2. Uredbe te predložena građanska inicijativa nije očito uvredljiva, isprazna i uznemirujuća i razvidno je da nije u suprotnosti s vrijednostima Unije, kako su utvrđene u članku 2. UEU-a.
                  
               
                     (8)
                  
                  
                     Stoga bi predloženu građansku inicijativu pod nazivom „Stop Finning – Stop the trade” trebalo registrirati,
                  
               DONIJELA JE OVU ODLUKU:
         
            Članak 1.
            Registrira se predložena građanska inicijativa pod nazivom „Stop Finning – Stop the trade”.
         
         
            Članak 2.
            Ova Odluka primjenjuje se od 2. siječnja 2020.
         
         
            Članak 3.
            Ova je Odluka upućena organizatorima (članovi građanskog odbora) predložene građanske inicijative pod nazivom „Stop Finning – Stop the trade”, koje u svojstvu osoba za kontakt predstavljaju Nils KLUGER i Alexander Hendrik CORNELISSEN.
         
         
            Sastavljeno u Strasbourgu, 17. prosinca 2019.
            
               
                  Za Komisiju
               
               Věra JOUROVÁ
               
                  Potpredsjednica
               
            
         
         
            (1)  SL L 65, 11.3.2011., str. 1.
         
            (2)  Uredba (EU) br. 605/2013 Europskog parlamenta i Vijeća od 12. lipnja 2013. o izmjeni Uredbe Vijeća (EZ) br. 1185/2003 o uklanjanju peraja morskih pasa na plovilima (SL L 181, 29.6.2013., str. 1.).